
Text rozhodnutia
Súd: Krajský súd Banská Bystrica Spisová značka: 21Sd/260/2011 Identifikačné číslo súdneho spisu: 6011201084 Dátum vydania rozhodnutia: 15. 02. 2012 Meno a priezvisko sudcu, VSÚ: JUDr. Eva Valenčíková ECLI: ECLI:SK:KSBB:2012:6011201084.1 ROZSUDOK V MENE SLOVENSKEJ REPUBLIKY Krajský súd v Banskej Bystrici v konaní pred samosudkyňou JUDr. Evou Valenčíkovou v právnej veci navrhovateľky: M. L., E.. XX. F. XXXX, I. Y. XXX/X, K. D. proti odporkyni: Sociálna poisťovňa, ústredie, Ul. 29. augusta 8, 813 63 Bratislava o preskúmanie rozhodnutia o zvýšení sumy starobného dôchodku takto r o z h o d o l : Súd rozhodnutie odporkyne č. XXX XXX XXXX zo dňa X. B. XXXX p o t v r d z u j e. Navrhovateľke právo na náhradu trov konania nepriznáva. o d ô v o d n e n i e : Navrhovateľka včas podaným opravným prostriedkom napadla rozhodnutie odporkyne č. XXX XXX XXXX zo dňa X.XX.XXXX, ktorým podľa § 82 zákona č. 461/2003 Z.z. o sociálnom poistení v znení neskorších predpisov zvýšila navrhovateľke od 1.1.2011 starobný dôchodok na XXX,XX EUR mesačne s odôvodnením, že dôchodok sa zvyšuje o 1,8 % mesačnej sumy dôchodku, čo je X,XX EUR mesačne, podľa opatrenia Ministerstva práce, sociálnych vecí a rodiny SR č. 404/2010 Z.z., ktorým sa ustanovuje percento zvýšenia dôchodkovej dávky v roku 2011. Navrhovateľka v opravnom prostriedku uviedla, že zo zvýšeného dôchodku XXX,XX EUR mesačne sa odrátajú zrážky a ostatok je celkom XXX,XX EUR mesačne a keď odráta nájomné a elektriku, tak jej neostáva na živobytie nič, preto aj dostáva príspevok XX,XX EUR mesačne, čo jej však na domácnosť nestačí. Žiadala o okamžité prešetrenie starobného dôchodku a o zaslanie rozhodnutí odkedy je poberateľkou starobného dôchodku a zápočet odpracovaných rokov. Uviedla, že si je vedomá toho, že má zrážky zo starobného dôchodku. Súd prejednal vec na pojednávaní dňa 15.2.2012 bez účasti navrhovateľky, ktorá riadne predvolaná sa na pojednávanie nedostavila, preto súd postupoval podľa § 250g ods. 2 O.s.p. a prihliadol podľa § 101 ods. 2 O.s.p. na obsah spisu. Odporkyňa na pojednávaní navrhla napadnuté rozhodnutie ako vecne správne a zákonné potvrdiť. Súd preskúmal opravným prostriedkom navrhovateľky napadnuté rozhodnutie odporkyne podľa § 250l O.s.p., vykonal dokazovanie oboznámením sa s listinnými dôkazmi, administratívnym spisom a zistil tento skutkový stav: Odporkyňa rozhodnutím č. XXX XXX XXXX zo dňa X.XX.XXXX podľa § 82 zákona č. 461/2003 Z.z. o sociálnom poistení v znení neskorších predpisov zvýšila navrhovateľke od 1.1.2011 starobný dôchodok na sumu XXX,XX EUR mesačne. Navrhovateľke bol ku dňu zvýšenia, t.z. k 1.1.2011, vyplácaný starobný dôchodok v sume XXX,XX EUR mesačne, túto sumu odporkyňa navýšila o 1,8 % mesačnej sumy dôchodku, t.z. o X,XX EUR mesačne, na sumu XXX,XX EUR mesačne. Podľa Opatrenia Ministerstva práce, sociálnych vecí a rodiny SR č. 404/2010 Z.z., ktorým sa ustanovuje percento zvýšenia dôchodkovej dávky v roku 2011, dôchodkové dávky v roku 2011 sa zvyšujú o 1,8 % od 1.1.2011. Súd po preskúmaní veci podľa § 250l O.s.p. dospel k záveru, že navrhovateľka podala opravný prostriedok nedôvodne. Z vykonaného dokazovania mal súd preukázané, že odporkyňa napadnutým rozhodnutím realizovala zákonné zvýšenie starobného dôchodku podľa Opatrenia Ministerstva práce, sociálnych vecí a rodiny SR č. 404/2010 Z.z., ktorým sa ustanovuje percento zvýšenia dôchodkovej dávky v roku 2011. Keďže navrhovateľka k 1.1.2011 bola poberateľkou starobného dôchodku v sume XXX,XX EUR mesačne a podľa citovaného opatrenia sa od 1.1.2011 zvyšujú starobné dôchodky o 1,8 % mesačnej sumy, odporkyňa vecne správne a v súlade so zákonnou úpravou rozhodla, keď navrhovateľke zvýšila starobný dôchodok o X,XX EUR mesačne na sumu XXX,XX EUR mesačne. Na základe takto zisteného skutkového stavu súd po právnom posúdení veci dospel k záveru, že opravným prostriedkom navrhovateľky napadnuté rozhodnutie je potrebné ako vecne správne a zákonné potvrdiť tak, ako je vo výrokovej časti tohto rozsudku uvedené. Pre úplnosť súd dodáva, že v konaní o preskúmaní rozhodnutia napadnutého opravným prostriedkom súd nemohol preskúmavať navrhovateľkou uvádzaný nízky starobný dôchodok, pretože predmet tohto súdneho konania je vymedzený rozsahom rozhodnutia napadnutého opravným prostriedkom. Z tohto dôvodu sa nemohol v navrhovateľkou naznačenom smere zaoberať výškou starobného dôchodku priznaného v minulosti rozhodnutím, ktoré je právoplatné. O trovách konania súd rozhodol podľa § 250k ods. 1 O.s.p. v spojení s § 250l ods. 2 O.s.p.. Navrhovateľka nebola so svojim opravnom prostriedkom úspešná, preto súd navrhovateľke právo na náhradu trov konania nepriznal. Poučenie: Proti tomuto rozhodnutiu je prípustné odvolanie do 15 dní odo dňa jeho doručenia, písomne vo dvoch vyhotoveniach, prostredníctvom konajúceho súdu na Najvyšší súd SR v Bratislave. Odvolanie je možné podať len z dôvodov uvedených v ust. § 205 ods. 2 O.s.p. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom roz- sahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

